Memel, Vrystaat - Wikipedia
Hierdie artikel handel oor die dorpie in Suid-Afrika. Vir die Duitse naam vir die stad in Litaue, sien gerus Klaipeda.
Memel se ligging in Vrystaat
Koördinate: 27°41′0″S 29°34′0″O﻿ / ﻿27.68333°S 29.56667°O﻿ / -27.68333; 29.56667Koördinate: 27°41′0″S 29°34′0″O﻿ / ﻿27.68333°S 29.56667°O﻿ / -27.68333; 29.56667
11,8 km² (4,6 vk m)
1 720 m (5 643 vt)
605/km² (1 566,9/myl2)
Memel is 'n dorpie in die Oos-Vrystaat. Dit is vernoem na die hawestad Memel, Oos-Pruise (vandag Klaipėda, Litaue). Die naam in Oud-Pruisies beteken om deur water omring te word. Die dorp is in 1911 gestig.
Die naam Memel is dan ook baie gepas, aangesien die 5000 hektaar Seekoeivlei-natuurreservaat by die dorp aangetref word. Die Kliprivier vloei in die natuurreservaat in. Dié vleiland het internasionale status bereik deur as 'n RAMSAR-gebied geproklameer te word. Seekoeie is onlangs in die reservaat in Seekoeivlei vrygelaat, meer as 100 jaar ná die laaste seekoei hier uitgeskiet is.
Die Seekoeivlei lok jaarliks duisende watervoëls na die gebied, en Memel en omgewing is bekend as 'n paradys vir die groeiende aantal plaaslike en internasionale voëlkykers. Skaars spesies wat hier aangetref word sluit die Blou- en Mahem-kraanvoëls in.
↑ 1,0 1,1 1,2 1,3 Som van die hoofplekke Memel en Zamani Sensus 2011.
Ontsluit van "https://af.wikipedia.org/w/index.php?title=Memel,_Vrystaat&oldid=1861661"
Die bladsy is laas op 27 November 2018 om 14:56 bygewerk.